A BIZOTTSÁG 1807/2004/EK RENDELETE
(2004. október 18.)
a becsült olívaolaj-termelés és a 2003/2004-es gazdasági évre előre kifizethető termelési támogatás egységenkénti összegének meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az olaj- és zsírpiac közös szervezésének létrehozásáról szóló, 1966. szeptember 22-i 136/66/EGK tanácsi rendeletre (1),
tekintettel az olívaolaj termelésére nyújtott támogatásra és az olívaolaj termelői szervezeteinek támogatására vonatkozó általános szabályok megállapításáról szóló, 1984. július 17-i 2261/84/EGK tanácsi rendeletre (2) és különösen annak 17b. cikke (1) bekezdésére,
mivel:
(1)
A 136/66/EGK rendelet 5. cikkéből következően az egységenkénti termelési támogatást ki kell igazítani minden olyan tagállamban, amelynek tényleges termelése meghaladja az említett cikk (3) bekezdésében megfogalmazott nemzeti garantált mennyiséget. A túltermelés mértékének értékelése céljából Görögország, Spanyolország, Franciaország, Olaszország és Portugália esetében számba kell venni az olívaolaj-egyenértékben kifejezett étkezésiolajbogyó-termelésre vonatkozó becsléseket a vonatkozó együtthatók alapján, amelyeket Görögország esetében a 2001/649/EK bizottsági határozat (3), Spanyolország esetében a 2001/650/EK bizottsági határozat (4), Franciaország esetében a 2001/648/EK bizottsági határozat (5), Olaszország esetében a 2001/658/EK bizottsági határozat (6) és Portugália esetében a 2001/670/EK bizottsági határozat (7) állapít meg.
(2)
A 2261/84/EGK rendelet 17a. cikkének rendelkezése előírja, hogy az olívaolajra előre kifizethető termelési támogatás egységenkénti összegének meghatározása érdekében az adott gazdasági évre szóló becsült termelés mennyiségét meg kell határozni. Ezt az összeget olyan szinten kell meghatározni, hogy elkerülhető legyen bármilyen jogosulatlan kifizetés az olajbogyó-termelőknek. Az összeg az olívaolaj-egyenértékben kifejezett étkezési olajbogyóra is vonatkozik.
(3)
A becsült termelés megállapításához a tagállamoknak továbbítaniuk kell a Bizottságnak az egyes gazdasági évek olívaolaj-termelésére és adott esetben az étkezésiolivabogyó-termelésre vonatkozó becsléseket. A Bizottság más információs forrásokat is figyelembe vehet. Ezeknek az adatoknak alapján kell minden egyes tagállam részére rögzíteni a becsült olívaolaj- és az olívaolaj-egyenértékben kifejezett étkezésiolajbogyó-termelést.
(4)
Az előleg összegének meghatározásához figyelembe kell venni az olívaolaj- és az étkezésiolajbogyó-termelés minőségének javítására szolgáló intézkedésekre visszatartott összegeket, amelyeket a 136/66/EGK rendelet 5. cikkének (9) bekezdése és az 1638/98/EK tanácsi rendelet (8) 4b. cikkének (1) bekezdése határoz meg.
(5)
Az e rendeletben meghatározott intézkedések összhangban vannak az Olaj- és Zsírpiaci Irányítóbizottság véleményével,
ELFOGADTA EZT A RENDELETET:
1. cikk
(1) A 2003/2004-es gazdasági évre a becsült olívaolaj-termelés, beleértve a (2) bekezdésben foglaltakat:
-
343 356 tonna Görögországnak,
-
1 591 330 tonna Spanyolországnak,
-
3 335 tonna Franciaországnak,
-
741 956 tonna Olaszországnak,
-
34 473 tonna Portugáliának.
(2) A 2003/2004-es gazdasági évre a becsült olívaolaj-egyenértékben kifejezett étkezésiolajbogyó- termelés:
-
13 000 tonna Görögországnak 13 %-os azonossági együtthatóval,
-
65 994 tonna Spanyolországnak 11,5 %-os azonossági együtthatóval,
-
167 tonna Franciaországnak 13 %-os azonossági együtthatóval,
-
1 829 tonna Olaszországnak 13 %-os azonossági együtthatóval,
-
787 tonna Portugáliának 11,5 %-os azonossági együtthatóval.
(3) A 2003/2004-es gazdasági évre a kifizethető termelési támogatás egységenkénti összege a következő:
-
117,36 EUR/100 kg Görögországnak,
-
56,62 EUR/100 kg Spanyolországnak,
-
117,21 EUR/100 kg Franciaországnak,
-
86,26 EUR/100 kg Olaszországnak,
-
117,36 EUR/100 kg Portugáliának.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 18-án.